
	КОМИСИЯ НА ЕВРОПЕЙСКИТЕ ОБЩНОСТИ


Брюксел, 10.4.2008 г.
COM(2008) 8 окончателен

Предложение за

РЕГЛАМЕНТ НА СЪВЕТА

за изменение на Регламент (ЕО) № 866/2004 относно режим съгласно на член 2 от Протокол № 10 от Акта за присъединяване във връзка с правила по отношение на стоки, услуги и хора, които преминават през „зелената линия“ в Кипър

(представено от Комисията)

ОБЯСНИТЕЛЕН МЕМОРАНДУМ

С Регламент № 866/2004 Съветът създава режим съгласно член 2 от Протокол № 10 към Акта за присъединяване от 2003 г., който предвижда специални правила за стоки, услуги и хора, които преминават през демаркационната линия между зони, в които правителството на Република Кипър не упражнява ефективен контрол и зони, в които правителството на Република Кипър упражнява ефективен контрол.

Търговията и икономическият обмен на острова трябва да се разширят и укрепнат в светлината на опита, натрупан след влизането в сила на регламента, включително на предишното съществено изменение (Регламент № 293/2005 на Съвета). За постигане на тази цел митата на земеделските продукти с произход от зоните, в които правителството на Република Кипър не упражнява ефективен контрол, по принцип следва да се премахнат. Досега, с Регламент № 1624/2005 на Комисията, бяха премахнати единствено митата върху цитрусови плодове. В бъдеще тази тромава процедура може да бъде избегната. За тази цел се предлага укрепване на предпазна клауза в регламента.
Съществува необходимост временното въвеждане на стоки (за срок от шест месеца) от зони, в които правителството на Република Кипър не упражнява ефективен контрол в зони, в които правителството упражнява такъв контрол, да бъде регулирано по прозрачен начин. Първо, това цели насърчаването на предоставянето на услуги от страна на фирми, установени в зони, в които правителството на Република Кипър не упражнява ефективен контрол, отвъд демаркационната линия, като им бъде позволено да носят оборудването си. Второ, това трябва да улесни участието на тези фирми в търговски панаири или други подобни мероприятия в зони, в които правителството на Република Кипър упражнява ефективен контрол. Трето, ще бъде разрешено преминаването на стоки, предназначени за поправка в зоните, в които правителството на Република Кипър упражнява ефективен контрол. Следва да бъдат предоставени разумни доказателства, че въвеждането на такива стоки е само временно. Предложените изменения предполагат, че подробностите около временното въвеждане могат да бъдат регулирани чрез правила за прилагане. На практика това следва да се извърши чрез преразглеждане на Регламент № 1480/2004 на Комисията скоро след приемането на настоящото предложение за регламент за изменение.
Накрая, общата стойност на стоките, които се съдържат в личния багаж на лица, преминаващи през демаркационната линия, следва да бъде значително увеличена от 135 € на 260 €, за да бъде насърчено икономическото развитие на зоните, в които правителството на Република Кипър не упражнява ефективен контрол.

Предложение за

РЕГЛАМЕНТ НА СЪВЕТА

за изменение на Регламент (ЕО) № 866/2004 относно режим съгласно на член 2 от Протокол № 10 от Акта за присъединяване във връзка с правила по отношение на стоки, услуги и хора, които преминават през „зелената линия“ в Кипър

СЪВЕТЪТ НА ЕВРОПЕЙСКИЯ СЪЮЗ,

като взе предвид Протокол № 10 относно Кипър към Акта за присъединяване от 2003 г.
, и по-специално член 2 от него,

като взе предвид Протокол № 3 относно зони на суверенитет на Обединено кралство Великобритания и Северна Ирландия в Кипър
 към споменатия Акт за присъединяване, и по-специално член 6 от него,

като взе предвид предложението на Комисията,

като има предвид, че:

(1) В Регламент № 866/2004 Съветът относно режим съгласно член 2 от Протокол № 10 към Акта за присъединяване от 2003 г.
 се предвиждат специални правила за стоки, услуги и хора, които преминават през демаркационната линия между зоните в Република Кипър, в които правителството на Република Кипър не упражнява ефективен контрол и зоните в Република Кипър, в които правителството на Република Кипър упражнява ефективен контрол.
(2) Търговията и икономическия обмен на острова трябва да се разширят в светлината на опита, придобит с влизането в сила на регламента, включително на предишното изменение,

(3) За постигане на тази цел митата на земеделските продукти с произход от зоните в Република Кипър, в които правителството на Република Кипър не упражнява ефективен контрол, по принцип следва да се премахнат. За тази цел предпазната клауза от Регламент (ЕО) № 866/2004 следва да се укрепи.
(4) Временното въвеждане на стоките от зоните в Република Кипър, в които правителството на Република Кипър не упражнява ефективен контрол в зоните в Република Кипър, в които правителството на Кипър упражнява ефективен контрол, следва да се регулира, с цел да бъде насърчено предоставянето на услуги отвъд демаркационната линия от страна на фирми, установени в зоните в Република Кипър, в които правителството на Република Кипър не упражнява ефективен контрол, и за улесняване на участието на тези фирми в търговски панаири или в подобни мероприятия в зони в Република Кипър, в които правителството на Република Кипър упражнява ефективен контрол. В допълнение, стоките, предназначени за поправка в ефективно контролираните от правителството на Република Кипър зони в Република Кипър ще могат да преминават през демаркационната линия.
(5) Следва да бъдат предоставени разумни доказателства, че въвеждането на такива стоки е само временно. Митническите органи в Република Кипър или властите в източната зона на суверенитет могат да поискат гаранция за покриване на евентуални митнически и данъчни задължения, в случай че временно въведени стоки не бъдат върнати в зоните в Република Кипър, в които правителството на Република Кипър не упражнява ефективен контрол.
(6) За лица, преминаващи през демаркационната линия от зоните в република Кипър, в които правителството на Република Кипър не упражнява ефективен контрол, към ефективно контролирани от правителството на Република Кипър зони в Република Кипър следва да бъде пояснено, че личните им вещи се считат за декларирани за временно въвеждане. Същото се прилага и за транспортни средства.
(7) Общата стойност на стоките, които се съдържат в личния багаж на лица, преминаващи през демаркационната линия от зоните в Република Кипър, в които правителството на Република Кипър не упражнява ефективен контрол в ефективно контролирани от правителството на Република Кипър зони в Република Кипър следва да бъде увеличена значително, за да се насърчи икономическото развитие в зоните в Република Кипър, в които правителството на Република Кипър не упражнява ефективен контрол,

(8) По тези причини Регламент (ЕО) № 866/2004 следва да бъде изменен съответно,

ПРИЕ НАСТОЯЩИЯ РЕГЛАМЕНТ:

Член 1

Регламент (ЕО) № 866/2004 се изменя, както следва:

1. В член 4 параграф 2 се заменя със следния текст:

'2. За стоките, посочени в параграф 1, не се попълва митническа декларация. Те не се облагат с мита, нито с митнически такси с подобен ефект. С цел да се гарантира ефективен контрол, количествата, пренасяни през демаркационната линия, се регистрират.“

2. Прибавен е член 4а: 

„Член 4a

Временно въвеждане на стоки

1.
С изключение на стоки, които са предмет на ветеринарни и фитосанитарни изисквания, следните стоки могат да бъдат въвеждани временно от зоните в Република Кипър, в които правителството на Република Кипър не упражнява ефективен контрол в ефективно контролирани от правителството на Република Кипър зони в Република Кипър:

(a) лични вещи на лица, преминаващи през демаркационната линия, които са необходими при пътуването и стоки за спортни цели; 

(b) транспортни средства; 

(c) професионално оборудване;

(d) стоки, предназначени за поправка;

(e) стоки, предназначени за изложения или за обществено мероприятие;

2.
Периодът, въведен за стоките, посочени в параграф 1, може да бъде за срок до шест месеца. 

3.
Стоките, посочени в параграф 1, не отговарят на условията по член 4, параграф 1.

4.
След изтичане на срока за временно въвеждане, предвиден в параграф 2 и в случай че стоките, посочени в параграф 1 не бъдат върнати в зоните, в които Република Кипър не упражнява ефективен контрол, те се конфискират от митническите органи на Република Кипър. 
5.
За временно въвеждане на стоките, посочени в букви а) и б) на параграф 1, членове 229, 232, 579 и 581 от Регламент (ЕИО) № 2454/93
 на Комисията се прилагат mutatis mutandis.


За временно въвеждане на стоките, посочени в букви в), г) и д) от параграф 1, се следва следната процедура:

(a)
стоките са придружени с декларация на лицето, които ги въвежда, в която се посочва целта на временното въвеждане, както и със съпътстваща целесъобразна документация, с която се предоставят разумни доказателства, че стоките попадат в една от трите категории, посочени в букви в), г) и д) от параграф 1. 

(b)
стоките се регистрират от митническите органи на Република Кипър или от властите на източната зона на суверенитет при влизане и при излизане от зоните в Република Кипър, в които правителството на Република Кипър упражнява ефективен контрол или от източната зона на суверенитет.

(c)
за временно въвеждане на стоки митническите органи на Република Кипър и властите на източната зона на суверенитет могат да изискат наличието на гаранция като обезпечение за изплащането на евентуални митнически и данъчни задължения, възникнали във връзка с тези стоки.
6.
Комисията може да приеме специфични правила в съответствие с процедурата, посочена в член 4, параграф 12. 

3. В член 6 параграф 1 и параграф 2 се заменят със следния текст: 
'1. Директива 69/169/ЕИО на Съвета(*) и Регламент (ЕИО) № 918/83 на Съвета не се прилагат, но стоките, които са в личния багаж на лица, преминаващи през демаркационната линия, се освобождават от данък върху оборота и от акцизи, както и от вносни мита, стига да нямат търговски характер и общата им стойност да не надхвърля 260 ЕUR на човек.
2. Количествените ограничения за освобождаване от данък върху оборота и от акцизи, както и от вносни мита е 40 цигари и 1 литър спиртни напитки за лична консумация.“
(*) ОВ L 133, 4.6.1969 г., стр. 6. 
4. В член 11, параграф 4 второто изречение се заменя със следния текст: 

„При спешни случаи, по-специално на такива предизвикани от нередности, нарушения на търговията или измама, или при възникването на други извънредни обстоятелства, изискващи незабавна реакция, Комисията може, след консултации с правителството на Република Кипър, да приложи такива мерки, които са строго необходими за нормализиране на ситуацията.“
Член 2

Настоящият регламент влиза в сила на третия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.

Съставено в Брюксел на […] година.

За Съвета:


Председател


[…]

�	ОВ L 236, 23.9.2003 г., стр. 955


�	ОВ L 236, 23.9.2003 г., стр. 940


�	OВ L 161, 30.4.2004 г., стр. 128, коригирана версия в ОВ L 206, 9.6.2004 г., стр. 51, Регламент, последно изменен с Регламент (EО) № 1283/2005 на Комисията (ОВ L 203, 4.8.2005 г., стр.8).


�	Регламент (ЕИО) № 2454/93 на Комисията от 2 юли 1993 г. за определяне на разпоредби за прилагане на Регламент (ЕИО) № 2913/92 на Съвета за създаване на Митнически кодекс на Общността (ОВ L 253, 11.10.1993 г., стр.1). Регламент, последно изменен с Регламент (ЕО) № 883/2005 (ОВ L 148, 11.6.2005 г., стр. 5)

